Here is a page extracted from Wikipedia that may contain CSS, HTML, and a lot of unformatted text.

Title: بلوتوث
Content: بلوتوث () هيا تكنولوجيا لاسلكيه مفتوحه علشان تبادل البيانات فى مسافات قصيره عن طريق استخدام موجات راديو طولها قصير عملتها شركة اريكسون للاتصالات سنة 1994.
بروتوكول اتصالات بلوتوث متصمم انه يستهلك كميات كهربا قليله.

الاسم و الشعار 
الاسم فى مصر ممكن يتنطق بلوتوس. الاسم بلوتوث متسمى على اسم هارالد بلوتوث ملك الدنمارك لأنه وحد القبايل الدنماركيه فى مملكه واحده و بروتوكول بلوتوث متصمم انه يعمل نفس الشىء مع بروتوكولات الاتصالات، و يوحدهم فى معيار واحد للكل.

شعار بلوتوث هو رون بايند بيدمج  (Hagall) (ᚼ) و  (Bjarkan) (ᛒ) يعنى (H) و (B) هارالد بلوتوث بالحروف الاولى من الاسم.

تنفيذ 
بلوتوث بتستخدم تكنولوجيا لاسلكيه اسمها طيف انتشار نط التردد () اللى بتقطع حتى البيانات المبعوته و بتنقل حتت منها على حوالى 79 موجه كل واحده ترددها 1 ميجاهيرتز ما بين ترددات 2402-2480 ميجاهيرتز.
المجموعه دى من الترددات هيا نطاق ترددى من موجات الراديو قصيرة المدى مش مترخص عالميا و بيستعمل فى الصناعه و الطب.

الاستخدامات 
بروتوكول اتصالات بلوتوث متصمم انه يستهلك كميات طاقه قليله و ممكن تتصنف فى مستويات (فييات)

الفرق بين البلوتوث والواي فاي 
البلوتوث والواي فاي الاتنين تكنولوجيا لاسلكيه لنقل البيانات عن طريق موجات الراديو. ولكن الواي فاي بيقدر ينقل البيانات بسرعة اعلي بكتير ولمسافات اطول عن البلوتوث. المسافة الفعلية للبلوتوث 10 متر ولكن للواي فاي 60 متر. وده سبب ان الواي فاي بيستخدم في الاتصال بالانترنت, والبلوتوث بيستخدم في نقل البيانات والملفات للمسافات القصيرة.

مصادر 

اتصالات